[{"text_idx": "#000001", "text": "Udalekuak, etxetik inoiz baino hurbilago"}, {"text_idx": "#000004", "text": "\u201cUdaleku hauen helburua da udalerriko haur eta nerabeek, etxetik irten ezinik hainbeste hilabete igaro ondoren, abentura-jarduerez gozatzeko aukera izatea astebetez, ohikoagoak diren beste leku batzuetan egingo luketen bezala, baina kasu honetan gure inguruan ditugun baliabide naturalak aprobetxatuz. Programaren helburua da, halaber, beren adineko gazteekin bizikidetza indartzea eta haien autonomia bultzatzea, hazkundearen fase horretara egokituta. Familien kontziliazioa da gure beste helburuetako bat, gurasoek aukerak behar baitituzte eskolako oporraldiari begira beren egitekoak antolatzeko\u201d, azaldu du Santi Jimenezek."}, {"text_idx": "#000005", "text": "Deialdia 2005 eta 2013 artean jaiotakoei zuzenduta dago, urte biak barne, eta astebeteko sei txandatan egingo da. Izena emateko betekizunak honako hauek dira: Irunen erroldatuta egotea eta udalekuak egiteko aukeratutako hizkuntza parte-hartzailearen eskolako hizkuntza-eredura egokitzea. Eskaintzak 180rentzako tokia du."}, {"text_idx": "#000006", "text": "Izena emateko epea apirilaren 26tik 30era egongo da zabalik. Izen-emateak telefonoz egin daitezke, 010 edo 943 50 51 52 zenbakietara deituz 08:00etatik 19:00etara, eta larunbatetan, 08:30etatik 13:30era, eta baita udal webgunean edo udal autozerbitzuko terminaletan ere."}, {"text_idx": "#000007", "text": "Fitxa bakoitzean, batera egindako aurretiko hiru izen-emate onartuko dira gehienez ere (anai-arrebena, lagunena eta abar), betiere txanda berekoak badira, eta adinaren eta hizkuntzaren baldintzak betetzen badituzte. Honako hau da txanden zerrenda:"}, {"text_idx": "#000009", "text": "Aurkezten diren eskaeren artean zozketa eginez erabakiko da Udalekuetan zeintzuk parte hartuko duten. Zozketarako onartutako pertsonen behin-behineko zerrenda maiatzaren 5 eta 6an kontsultatu ahalko da hemen: , edo 010 eta 943 50 51 52 telefonoetara deituz, edo udalaren autozerbitzu-terminaletan. Bi egun horietan, egoki iruditzen zaizkien alegazioak egin ahal izango dituzte interesdunek. Maiatzaren 11n, 10:00etan egingo da tokien zozketa publikoa. Maiatzaren 17tik 23ra egingo da behin betiko izen-ematea. Prozesua amaitzen denean, bilera bat egingo da udalekuetara joango direnen gurasoekin, programaren informazio guztia partekatzeko."}, {"text_idx": "#000010", "text": "Honako hauek izango dira prezioak toki bakoitzeko: Irunen bizi ez direnentzat: 165,60 euro (familia-unitateko kide bakarra); 129,90 euro (familia-unitateko bi kide); 97,40 euro (hiru kide); 64,95 euro (lau kide). Irunen bizi ez direnentzat: 198,75 euro (familia-unitateko kide bakarra); 159,02 euro (familia-unitateko bi kide); 119,24 euro (hiru kide); 79,51 euro (lau kide)."}, {"text_idx": "#000015", "text": "Irunek bide publikoetako zigarrokinekin amaitu nahi du"}, {"text_idx": "#000016", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000025", "text": "PublizitateaBidali ezazu posta elektroniko bat irunero@irunero.eus helbidetara informazio guztia jasotzeko."}, {"text_idx": "#000026", "text": "Bidali ezazu posta elektroniko bat irunero@irunero.eus helbidetara informazio guztia jasotzeko."}, {"text_idx": "#000027", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]